
Referat de aprobare
privind închirierea prin licitaţie publică a spațiului în suprafață de 136 mp, cu destinația de ”BRUTĂRIE”, situat în comuna Sadu, str. Fabricii, nr. 7, judeţul Sibiu
În vederea realizării atribuţiilor de administrare a domeniului public şi privat al comunei, oraşului, municipiului, conferite prin art. 129, alin (2), lit. c) din OUG 57 / 03.07.2019 privind Codul Administrativ, cu modificările şi completările ulterioare, consiliul local “hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului, municipiului, după caz, precum şi a serviciilor publice de interes local, în condiţiile legii”, conform prevederilor art.129, alin (6), lit. a), din aceeaşi ordonanţă de urgenţă.
 	Ținând cont de faptul că este reglementată situația juridică a imobilului, conform extrasului de Carte Funciară nr. 101176 Sadu prin care imobilul aparține domeniului public al comunei Sadu, este oportun redactarea documentației de atribuire și organizarea licitației publice pentru închirierea spațiului în suprafață totală de 136 mp (parterul imobilului, excluzând casa scărilor) , cu aceeași destinație, pe o perioadă mai îndelungată, întrucât la nivelul comunei Sadu este necesar desfășurarea activității de fabricare a produselor de panificație, fiind o activitate importantă a economiei locale și pentru consumul cetățenilor.
Obiectul contractului îl constituie închirierea spațiului situat la parterul imobilului din comuna Sadu, str.Fabricii, nr. 7, judeţul Sibiu, identificat în CF nr. 101176, în suprafață de 136 mp.
Forma de închiriere – LICITAȚIE cu oferte în plic sigilat.
Licitația de atribuire a contractului de închiriere se organizează în conformitate cu art. 332-
348 din O.U.G nr. 57/2019 privind Codul administrativ, cu modificările și completările ulterioare, a Regulamentului – cadru privind închirierea bunurilor imobile-clădiri si terenuri aflate in domeniul public sau privat al comunei Sadu, județul Sibiu, anexă la H.C.L. Sadu nr. 142/2023
Chiria pentru spațiul prevăzut la art. 1 va fi stabilită în urma licitaţiei organizată în condiţiile Ordonanței de urgență a Guvernului nr. 57/2019 privind Codul administrativ, cu modi?cările și completările ulterioare și a Hotărârii Consiliului Local al comunei Sadu nr. 142/2023. (2) Valoarea minimă pe care trebuie să o ofere participanții este de 772,00 lei/lună. Pe perioada derularii relatiilor contractuale chiria nu va fi mai mică decât valoarea acesteia în lei, la data licitatiei publice. (3) Chiria se va indexa anual cu indicele de inflaţie al anului precedent.
Propun spre analiza și aprobarea Consiliului Local Sadu, proiectul de hotărâre privind închirierea prin licitaţie publică a spațiului în suprafață de 136 mp, cu destinația de ”BRUTĂRIE”, situat în comuna Sadu, str. Fabricii, nr. 7, judeţul Sibiu.
PRIMAR,
         Valentin-Dumitru-Ioan IVAN

